Aðilar í vinnuhópnum voru formaður Myndstefs og aðilar úr Safnaráði og safnstjórar . Um er að ræða tímamótasamning , en tilgangur samningsins er að koma á skýrum , einföldum og samræmdum skilmálum og verðskrá fyrir eintakagerð og birtingu safnsins á safnkosti sínum eftir íslenska höfunda . Fjármunir sem berast til Myndstefs vegna slíkra samninga renna í sjóð sem veitir styrki til starfandi myndhöfunda einu sinni á ári . Myndstef býður nú öllum söfnum landsins er starfa samkvæmt safnalögum nr. 141 / 2011 , að undirrita slíkan samning við Myndstef , þ.e. þau söfn sem eru í eigu hins opinbera eða hafi viðurkenningu safnaráðs skv. safnalögum . Hægt er að lesa frekar um slíkan samning hér og má nálgast drög slíks samnings hér . Til þess að óska eftir heildarsamningi er hægt að hafa samband við skrifstofu Myndstefs .